**Er du vores nye koordinator til vores årlige temamøder i SIND Frederiksberg?**

Vi har tidligere arrangeret temamøder, for eksempel op til valg, hvor repræsentanter fra forskellige partier blev inviteret til at deltage, ikke for at føre partipolitik, men med henblik på kritiske oplæg, som for eksempel kunne berøre fejl og mangler i psykiatrien. Vores temamøder er vigtige for vores arbejde, da vi af erfaring ved, at den form for møde præsenterer relevante politikere for de problemstillinger, vores målgruppe møder.

**Hvem er du?**
Du skal have passion for politik indenfor psykiatri- og sundhedsområdet med stærke organisatoriske evner. Du må også meget gerne have erfaring i at planlægge og gennemføre vellykkede arrangementer. Og så skal du ikke være bange for at være ordstyrer, når der ved temaaftner opstår livlig debat mellem de fremmødte.

**Dine opgaver som koordinator for temamøder:**

* Koordinere og facilitere temamødet og debatter 4-6 gange årligt
* Identificere relevante temaer og politiske emner
* Kontakt med mulige talere, herunder både eksperter, fagprofessionelle, politikere, mennesker med levede erfaringer og pårørende.
* Koordinering af programmer og tidsplaner
* Promovering af arrangementerne og tiltrækning af et bredt publikum
* Facilitering af debatterne og sikre en retfærdig og konstruktiv diskussion
* Evaluering af arrangementerne
* Løbende kontakt med og sparring fra SIND Frederiksbergs bestyrelse

**Som frivillig i SIND får du meget igen – bl.a.:**

* At blive en del af et fællesskab, som arbejder hårdt for at forbedre vilkår for mennesker med sindslidelser og deres pårørende
* At udvide dine koordinerende og faciliterende evner med masser af hands-on erfaring
* Mulighed for at opbygge og udbrede dit netværk og skabe nye sociale relationer
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!**

**Kontakt**:
**Mail:**
**Tlf.:**